Na osnovu člana 4. Pravilnika o stipendiranju studenata broj 0202-2894 od 15.08.2023.godine “Luka Kotor” AD Kotor, i člana 3 Odluke o imenovanju Komisije za dodjelu stipendija r a s p i s u j e

**K O N K U R S**

**ZA DODJELU STIPENDIJA ZA STUDIJSKU 2024/2025. GODINU**

“Luka Kotor” AD Kotor će, u skladu sa ovim konkursom dodijeliti maksimalno 20 stipendija, studentima koji imaju prebivalište u opštini Kotor i koji redovno upisuju II,III,i IV (ili master studije IV I V) godinu studija na ustanovama visokog obrazovanja u Crnoj Gori i inostranstvu na jednom od sledećih studijskih programa:

 - Informacione tehnologije;

 - Elektrotehnika,

 - Zaštita životne sredine

 - Računovodstvo,

 -Finansije, bankarstvo, berzansko poslovanje, osiguranje

 -Opšte pravo

 -Medjunarodno pomorsko pravo

 -Komunikacije i odnosi sa javnošću

 - Web dizajn i multimedija

 - Bezbjednost (sajber i ostala bezbjednost)

**USLOVI KONKURSA**

Pravo da se prijave na Konkurs za dodjelu stipendija imaju studenti druge i narednih godina studija, koji su prvi put upisali semestar tekuće studijske godine, nijesu gubili ni jednu godinu tokom studija, koji su prema nastavnom programu ustanove visokog obrazovanja na kojoj studiraju položili sve ispite iz prethodne godina studija i postigli prosječnu ocjenu najmanje 9,00.

 Pored navedenih uslova pravo da se prijave imaju studenti:

* sa prebivalištem u opštini Kotor ,
* studenti koji studiraju u nekom od gradova Crne Gore koje je udaljeno od mjesta prebivališta najmanje 80 km.
* Studenti koji studiraju u inostranstvu .

 Pravo na stipendiju se može ostvariti jednom za određenu godina studija i nivo obrazovanja.

**KRITERIJUMI**

Dodjela stipendije vrši se na osnovu sljedećih kriterijuma:

1. indeks uspjeha u prethodnoj godini studija;
2. prosječna ocjena sa osnovnih studija, za studente prve godine master studija;

Ukoliko se prijavi više kandidata, **prednost imaju kandidati koji imaju veći** indeks uspjeha u prethodnoj godini studija **odnosno veću** prosječnu ocjenu sa osnovnih studija, za studenta prve godine master studija**, uz kriterij što ravnomjernijeg rasporeda stipendija prema studijskim programima , kao osnova za dodjelu stipendija.**

1. **SPISAK DOKUMENTACIJE I NAČIN PODNOŠENJA ZAHTJEVA ZA STIPENDIJU**

Uz Zahtjev za dodjelu stipendija objavljenog na sajtu www.portofkotor.co.me, prilaže se sledeća original dokumentacija (ili ovjerena kopija):

1. Uvjerenje o prebivalištu;
2. Uvjerenje Fakulteta o upisu tekuće godine studija (2024/25.), semestra i studijske

godine kada je upisan Fakultet;

1. Uvjerenje Fakulteta o broju položenih ispita iz prethodne studijske godine (2023/24.) I ukupnim ostvarenim prosjekom ocjena iz te godine u cifarskom ekvivalentu;
2. Uvjerenje Uprave prihoda i carina, PJ Kotor, o postojanju prijave na osiguranje za studenta/kinju (ukoliko postoji prijava na osiguranje dostaviti i Ugovor po osnovu kojega je prijava sprovedena);
3. Fotokopiju lične karte;
4. Dokaz o žiro računu otvorenom u banci na ime studenta/kinje;
5. Prevod sudskog tumača za uvjerenja o studiranju izdata na stranom jeziku.

Uz dva primjerka Zahtjeva (od kojih jedan ovjeren se vraća podnosiocu Zahtjeva ) u zapečaćenoj koverti se dostavlja sva potrebna dokumentacija, direktno u Luci Kotor, ili putem pošte na adresu Luka Kotor AD Kotor, Park Slobode 1, 85330 Kotor , sa naznakom :Komisiji za dodjelu stipendija.

 Komisija, utvrđuje konačnu rang listu, u roku od 8 dana od zatvaranja Konkursa i obavještava podnosioce Zahtjeva

 Stipendija se isplaćuje u iznosu od 100e na mjesečnom nivou u trajanju od 9 mjeseci.

**ROK ZA PODNOŠENJE DOKUMENATA**

Rok za podnošenje zahtjeva za dodjelu studentskih stipendija je od **10. oktobra do 25. oktobra 2024. godine**.

Podnijeta konkursna dokumenta se ne vraćaju.

Tekst konkursa i prijavni formular nalazi se na internet stranici Luka Kotor AD Kotor.

 Kontakt telefoni: 032/325-573 i 069/438-778

**LUKA KOTOR AD Kotor**